<classify> Walioibuka washindi katika promosheni hiyo ni pamoja na mwanafunzi wa Chuo Kikuu cha Mt. Joseph cha Dar es Salaam, Martin Mwashamwa aliyejishindia jiko la kupashia chakula, pamoja na Jovenali Joseph kutoka Mbeya aliyejishindia kompyuta mpakato.Wengine ni Johnson Choi wa Arusha aliyejishindia redio, Rober Maye wa Dar es Salaam aliyejishindia jokofu na Lawrent Madafu aliyeshinda runinga aina ya Samsung LED inchi 32.Akizungumza wakati wa kukabidhi zawadi hizo, Meneja Mauzo na usambazaji wa Samsung Tanzania, Sylvester Manyara, alisema Pambika na Samsung ni promosheni maalumu katika msimu huu wa kuelekea mwishoni mwa mwaka na ilizinduliwa rasmi Novemba 7, mwaka huu na itakwenda hadi mwakani.Lengo la promosheni hii ni kuzawadia wateja wetu watakaonunua bidhaa halisi za Samsung na kuzisajili, huku zawadi kubwa ikiwa ni gari jipya aina ya Mitsubishi Double Cabin itakayotolewa sambamba na bidhaa mbalimbali za Samsung ndani yake, alisema Manyara.Alisema promosheni hiyo ya kila wiki inamtaka mteja anayetaka kuingia kununua simu yoyote halisi ya Samsung na kuisajili kwenye huduma Maalumu ya E-Warranty kwa kutuma namba 15 za utambulisho wa simu yake yaani IMEI kwenda namba 15685.  <topic>: uchumi 